Document ID: 32004R0272

Komission asetus (EY) N:o 272/2004,
annettu 16 päivänä helmikuuta 2004,
luvan antamisesta siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten välillä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1) ja erityisesti sen 7 artiklan,
sekä katsoo seuraavaa:
(1) Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, joka parafoitiin 9 päivänä joulukuuta 1988 ja hyväksyttiin neuvoston päätöksellä 90/647/ETY(2), 5 artiklassa sekä Euroopan yhteisön ja Kiinan kansantasavallan kahdenvälisen MFA-sopimuksen soveltamisalaan kuulumattomien tekstiilituotteiden kauppaa koskevan sopimuksen, joka parafoitiin 19 päivänä tammikuuta 1995 ja hyväksyttiin neuvoston päätöksellä 95/155/EY(3), 8 artiklassa, sellaisina kuin molemmat sopimukset on viimeksi muutettuina kirjeenvaihtona tehdyllä sopimuksella, joka parafoitiin 19 päivänä toukokuuta 2000 ja hyväksyttiin neuvoston päätöksellä 2000/787/EY(4), säädetään mahdollisuudesta tehdä siirtoja kiintiövuosien välillä. Kiinan kansantasavallan liityttyä Maailman kauppajärjestöön kyseiset joustavuussäännökset annettiin tiedoksi Maailman kauppajärjestön tekstiilitarkkailuelimelle.
(2) Kiinan kansantasavalta esitti 17 päivänä joulukuuta 2003 pyynnön määrien siirtämisestä kiintiövuodelta 2004 kiintiövuodelle 2003.
(3) Kiinan kansantasavallan pyytämät siirrot kuuluvat Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen 5 artiklassa ja kahdenvälisen MFA-sopimuksen soveltamisalaan kuulumattomien tekstiilituotteiden kauppaa koskevan Euroopan yhteisön ja Kiinan kansantasavallan sopimuksen 8 artiklassa tarkoitettujen sekä neuvoston asetuksen (ETY) N:o 3030/93 liitteessä VIII vahvistettujen joustavuussäännösten soveltamisalaan.
(4) Pyyntöön on aiheellista suostua.
(5) On suotavaa, että tämä asetus tulee voimaan sen julkaisemista seuraavana päivänä, jotta asianomaiset toimijat voisivat hyötyä siitä mahdollisimman pian.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan kiintiövuodelle 2003 lupa Euroopan yhteisön ja Kiinan kansantasavallan tekstiilituotteiden kauppaa koskevalla sopimuksella vahvistettuihin Kiinan kansantasavallasta peräisin olevien tekstiilituotteiden määrällisten rajoitusten siirtoihin tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 2004.

Labels: 3
1
15
18